ওয়ালিদ আল হায়াম
ওয়ালিদ মুহাম্মদ আব্দুল্লা আলি আল হায়াম (আরবি: وليد الحيام, ইংরেজি: Waleed Al Hayam; জন্ম: ৩ ফেব্রুয়ারি ১৯৯১; ওয়ালিদ আল হায়াম নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন। ২০০৯–১০ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ওয়ালিদ ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।